Michael, Dei gratia Senonensis archiepiscopus, omnibus ad quos litteræ istæ pervenerint, in Domino salutem. Notum fieri volumus quod, cum diutius in præsentia nostra fuisset ventilata quæstio inter dilectos filios monachos Pontiniaci, ex una parte, et Johannem, presbyterum de Sancto-Clemente et matrem ejus, ex altera, super domibus quæ quondam fuerunt Theobaldi Trecensis, ad ultimum inde est compositio in hunc modum, de assensu partium, nobis mediantibus, ordinata. Statutum itaque est quod presbyter domos illas, pro se et pro matre sua, dictis monachis, in perpetuum, quitaret, et ferret garentiam contra omnes . . . . . . et etiam traderet litteras quarum jure domos reclamabat monachis memoratis . . . . . . Statutum fuit et concessum quod presbytero XL libras Parisienses et matri suæ XX solidos Parisienses darent monachi. Actum Parisius, anno incarnati Verbi Mº Cº XCº IVº, mense martio.